На основу члана 32. Закона о локалној самоуправи („Службни гласник РС“, број 129/2007 и 47/2018) и члана 40. Статута општине Гаџин Хан („Службени лист града Ниша“, број 10/19 и 101/19)

Скупштина општине Гаџин Хан на седници одржаној дана 25 маја.2021.године, донела је

ОДЛУКУ

О ДОПУНИ ОДЛУКЕ О РАДНОПРАВНОМ СТАТУСУ ИЗАБРАНИХ И ПОСТАВЉЕНИХ ЛИЦА

Члан 1.

У Одлуци о радноправном статусу изабраних и постављених лица (Службени лист града Ниша“, број 54/2016,58/2019 и 107/2020) допуњује се наслов одлуке и надаље гласи:

„ОДЛУКА О РАДНОПРАВОМ СТАТУСУ ИЗАБРАНИХ, ПОСТАВЉЕНИХ И ИМЕНОВАНИХ ЛИЦА “

Члан 1.

У Одлуци о радноправно статусу изабраних, постављених и именованих лица (Службени лист града Ниша“, број 54/2016,58/2019 и 107/2020) члан 3. мења се у целости и гласи:

„Изабрана, постављена и именована лица од стране Скупштине општине Гаџин Хан, која обављају функцију уз накнаду јесу:

-председник Одбора за административно мандатна питања , избор и именовања;

-председник Одбора за прописе, управу, представке и притужбе;

-председник Одбора за друштвено-економски развој, привреду, финансије, друштвене делатности, урбанизам, грађевинарство и стамбено-комуналне делатности;

-председник Одбора за заштиту и унапређење животне средине, рад и развој Месних заједница, пољопривреду и развој села;

-председник Одбора за младе, односе са верским заједницама, борбу против корупције и социјална питања ;

-председник Одбора за награде и признања, утврђивање предлога назива улица, тргова, заселака и делова насељених места;

-председник Савета за здравље;

-председник Комисије за родну равноправност;

-председник Савета за праћење Етичког кодекса;

-председник Савета за младе;

-председник Корисничког сервиса јавних служби;

-председник Изборне комисије за чланове Савета Месних заједнице;

-председник Изборне комисије за одборнике Скупштине општине Гаџин Хан;

-председник Одбора за сарадњу са општинама и градовима у земљи и јединицама локалне самоуправе других држава;

-председник другостепене изборне комисије за чланове Савета месне заједнице;

-саветника за заштиту пацијената општине Гаџин Хан.

Члан 2.

Ова Одлука ступа на снагу осмог дана од дана објављивања у „Службеном листу града Ниша “.

Број:06- /2021-II

У Гаџином Хану, дана 25.маја 2021.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Марија Цветковић